চায়েওয়ালা থেকে দেশের প্রধানমন্ত্রী হওয়ার গল্পটা আপনারা সকলেই জানেন। আমি সেই গল্পের ভিতর ঢুকব না। আজ আপনাদের শোনাব অন্যরকম একটি গল্প একটি চাওয়ালার ছেলের সাফল্যের কাহিনি। শূন্য থেকে শুরু করা একটা মানুষের বীরগাথা। সেই কাহিনির সঙ্গে প্রসঙ্গত বলে রাখি আরও একজনের জীবনের খুব মিল আছে, তিনি চন্দ্রশেখর ঘোষ, বন্ধন ব্যাঙ্কের প্রাণপুরুষ। তাঁর বাবাও বাংলাদেশ থেকে ফিরে কলকাতায় শেষমেশ চা সিঙারা মিষ্টির দোকান দিয়েছিলেন। গোটা পরিবার প্রতিপালন করতে এটাই ছিল তার লড়াইয়ের হাতিয়ার।